لوي هوبير ݣونزالڤ ليوطي (ب لفرانسوية: Louis Hubert Gonzalve Lyautey)، تزاد ف 17 نونبر 1854 ف نونسي ؤ مات ف 27 يوليوز 1934 ف توري، كان سياسي ؤ عسكري فرانساوي. شارك ليوطي ف لحروب د لاندوشين و ماداݣاسكار، وكان هو أول موقيم عام ف وقت لحماية لفرانساوية على لمغريب من 1912 ل 1925. ف 1917 كان لوقت قصير هو لوزير د لحرب د فرانسا. ف 1921 خدا لݣراد د ماريشال، و ف 1931 تدارت تصويرتو ف الصفحة اللولا د لمجلة د تايم. ليوطي مشهور بزاف ب لخدمة اللي دار ف لمغريب، و كان اللي كيعتابرو هو اللي أسس الدولة لمغربية لحديتة و بزاف من لمؤسسات ديالها. ف وقتو تدارو الراية و النشيد لوطني د لمغريب اللي باقي تيتخدّمو تال دابا. لمدينة د قنيطرة ف الشمال لغربي د لمغريب تبنات ف وقت ليوطي، و كانت مسمية عليه (پور ليوطي)، قبل ما تتبدل سميتها مورا لإستقلال. "هل العلم الوطني المغربي الحالي وضعه الاستعمار الفرنسي؟". هيسپريس (بلعربية). 16 نونبر 2014. تطّالع عليه ب تاريخ 2022-01-23. "القنيطرة المغربية.. مر منها الأميركيون والفرنسيون وفرضوا عليها التعايش مع ثقافتين,". شرق لأوسط (بلعربية).